Henri en sy meisie weer in hof - Maroela Media
Eric Ntabazalila, woordvoerder van die Nasionale Vervolgingsgesag (NVG), het aan Maroela Media gesê Van Breda en sy meisie, Daniella Janse van Rensburg, moet weer op 11 April in die hof verskyn.
Volgens Ntabazalila het die staat versoek dat die Nasionale Instituut vir Misdaadvoorkoming en die Herintegrasie van Oortreders (Nicro) 'n verslag oor Van Breda saamstel. Nicro is 'n nie-winsgewende organisasie wat spesialiseer in maatskaplikemisdaad-voorkoming en oortrederherintegrasie.
Van Breda en Janse van Rensburg se borgtog is verleng. Die twee is op 5 September in hegtenis geneem op aanklag van die besit van dwelms nadat daar glo dagga in hul besit gevind is.
Daniella Janse van Rensburg buite die hof (12 Oktober 2016) Foto: Maroela Media
Van Breda moet ook weer op 18 November in die hooggeregshof in Kaapstad verskyn waar hy teregstaan op die moord op sy ouers en broer, Martin (54), Teresa (55) en Rudi van Breda (22). Hy staan ook tereg op bykomende aanklagte van poging tot moord en regsverydeling.
Van Breda (21) is op 14 Junie vanjaar op borgtog van R100 000 vrygelaat nadat hy homself die vorige dag by die polisiestasie in Stellenbosch oorgegee het.
Dit het lank gevat maar dit lyk asof die polisie nou besig is om agter die kap van die byl te kom…
Alles is so hartseer wat in ons land gebeur….en wat ons as Blankes aanmekaar doen….elke dag net moord moord….Liewe Vader wat word van ons.
Moet hulle op 11 April 2017 weer in die hof verskyn?
Hoekom lyk dit asof die meisietjie swanger kan wees. Miskien is die foto net misleidend. As dit wel die geval is kort sy 'n warm klap.